साहब, रेप के आरोपियों को नहीं पकड़ रही पुलिस
एसपी साहब! मेरी नाबालिग बच्ची से रेप करने वाले आरोपियों को सुमावली पुलिस गिरफ्तार नहीं कर रही है। जबकि इस मामले की एफआईआर दर्ज हुए दस दिन का समय बीत गया है। पुलिस कार्रवाई नहीं होने के कारण आरोपी लगातार राजीनामा करने धमका रहे हैं। ऐसे में परिजन को गांव में रहना न केवल मुश्किल हो रहा है, बल्कि हर समय जान का खतरा बना हुआ है। यह पीड़ा सुमावली थान क्षेत्र के किर्रायच का पुरा गांव में रहने वाले चंदन सिंह कुशवाह ने जनसुनवाई के दौरान एसपी विनीत खन्ना से की है।
चंदन ने एसपी को बताया कि मेरी तेरह वर्षीय पुत्री 8 फरवरी को सुबह शौच के लिए खेत पर जा रही थी। शौच के बाद जब वह घर लौट रही थी तभी गांव में रहने वाले रघुवीर कुशवाह पुत्र नब्बा एवं रामबरन पुत्र हरगोविंद कुशवाह ने उसे रास्ते में रोककर न केवल जबरदस्ती रेप किया, बल्कि कट्टा लगाकर कहा कि रिपोर्ट करने पर तुझे व परिजन को जान से मार देंगे। लेकिन घर लौटने के बाद बच्ची ने परिजन को घटना के बारे में बता दिया। जिसके बाद परिजन बच्ची को साथ सुमावली थाने रिपोर्ट दर्ज कराने गए। लेकिन कई चक्कर लगाने के बाद घटना के 16 दिन बाद बड़ी मुश्किल से 24 फरवरी को इस मामले की रिपोर्ट दर्ज की गई। लेकिन अभी तक स्थानीय पुलिस द्वारा आरोपियों को गिरफ्तार करने की कार्रवाई नहीं की गई है। जबकि वे रोजाना बंदूक दिखाकर इस मामले में राजीनामा करने निरंतर धमकियां दे रहे हैं। चंदन ने एसपी से आरोपियों को गिरफ्तार करने की मांग की है।
झूठी शिकायत कर रहा है
चंदन झूठी शिकायत कर रहा है। मैने दोनों आरोपियों को घटना के तत्काल बाद गिरफ्तार कर जौरा न्यायालय में पेश किया। जहां उन्हें जेल भेज दिया गया है। गौरव शर्मा, थाना प्रभारी सुमावली
hin_Deva hin_Deva hin_Deva hin_Deva hin_Deva